Alex Antor

Alex Antor Seignourel (født 1. april 1979) er en andorransk alpinist.

Antor er tre ganger nasjonal mester i slalåm og storslalåm. Han har med ujevne mellomrom deltatt i verdenscupen. Hans hittil fremste plasseringer er en 19.-plass i kombinasjonen fra Chamonix i januar 2004, og en 18.-plass i samme disiplin fra Wengen i januar 2005.

Antor debuterte i VM-sammenheng i VM 2003 i St. Moritz. Han stilte til start i tre disipliner (slalåm, storslalåm og super-G), men kom ikke til mål i noen av dem. Det gikk bedre to år senere under VM 2005 i Bormio. Her ble han nummer 20 i kombinasjonen, nr. 34 i utfor og nr. 45 i super-G.

Under åpningsseremonien i OL 2006 i Torino var Antor flaggbærer for Andorra. Han deltok i utforrennet, der han ble nr. 39.

 Referanser 

 Eksterne lenker 


Kategori:Andorranske alpinister
Kategori:Deltakere for Andorra under Vinter-OL 2002
Kategori:Alpinister under Vinter-OL 2002
Kategori:Deltakere for Andorra under Vinter-OL 2006
Kategori:Alpinister under Vinter-OL 2006
Kategori:Fødsler i 1979